text: Yeroo ammaa kanatti buna dhuguun baramaadha. Dhugaatii haalaan jaalatamus taheera. Namni hundi buna dhuguu baatus mana hunda keessatti bunni ni danfifama jechuu dandeenya. Bunni Jaarraa 11ffaa keessa biyya keenya keessatti akka argame himama. Garuu bara durii biyyoota muraasa keessatti buna dhuguun yakka guddaa akka ture quba qabduu?
text: #000004
text: Wiirtuu amantii kiristaanaa kan turte Roomaanis yeroo muraasaaf buna dhuguu dhoorkitee turte. Jaarraa 16ffaa keessa wayta bunni gara Awurooppaa dhufe, karaan ittiin dhufe biyyoota Arabaa irraan ture. Ummanni Arabaa ammoo yeroo sanitti buna haalaan dhuga. Dabalataan ibaadaaf jecha fayyadamaa ture. Kun ammoo warri Kiristaanaa, bunni dhugaatii Muslimaati jedhanii akka yaadan isaan taasise. Dhugaatii sheeyxanaa jedhanii maqaa itti baasan. kana booda buna dhuguun seeraan akka dhoorkamu godhan. Haa tahu malee akka tasaa Phaaphaasiin isaanii guyyaa tokko carraa buna dhuguu argate. Eega dhugee booda dhamaa fi foolii bunaatiin hawatame. Haalaan jaalate. Waan ofii jaalatu ugguruun waan hin taaneef, uggurri buna dhuguu irra ture akka kaafamu taasise. Phaaphasichi kun uggura kana kaasuuf tooftaa tokko fayyadame. Lammiileen Roomaa bunni dhugaatii Muslimaati jedhanii waan amananiif, waan sammuu isaanii ittiin jijjiiru godhuun dirqama itti tahe. Yeroo hundaa yoo buna dhuguu barbaadan, Jalqaba Paaphaasiin kiristinnaa isaaniif qulqulleessuu qaba (itti qaddasuu qaba) maqaa gooftaa isaanii yaamee isaaniif qulqulleessa. Meeshaa bunni itti danfifamus phaaphaasotatu dursee du’aa’ii itti godha. Lammiileen biyyattiitis haala kanaan yoo dhugan sheeyxaanni irraa bu’a jedhanii waan amananiif, buna isaanii danfifatanii dhuguu itti fufan.
text: #000007